钦定古今图书集成/明伦汇编/官常典/第743卷 > 郑鼎 金灿 胡士统
## 钦定古今图书集成/明伦汇编/官常典/第743卷 > 郑鼎 金灿 胡士统

按《明外史徐朝纲传》：“鼎字尔调，龙溪人。乡举，为贵
州广顺知州。策安邦彦必反，上书当事言状。州故无
城，督民树栅，实以土。无何，邦彦果反，遣兵来攻，鼎誓
死固守。或言贼势盛，宜走定番。鼎曰：‘吾守土吏也，义
当与城存亡’。及贼入，与土官金灿端坐堂上，并为贼
所杀，婢仆从死者六人。吏目胡士统被执，亦不屈死。
巡”抚李橒上于朝，赠佥事，赐祭。崇祯元年再赠光禄
卿，世荫锦衣子户，予祭葬，有司建祠。子崑贞，后举进
士，历御史、尚宝卿。